היפוכונדר
יש לי מדינה ויש לה מחלות ; שאפילו מרקו פולו לא הצליח לגלות ; מחלות פנימיות ומחלות חיצונות ; וחלקן, לא עלינו, ממש קיצוניות ; יש לה כיב קיבה ויש לה כאב ראש ; והקטע המצחיק שלא ברור אם יש לה ראש ; ויש לה בעיות עם עמוד השדרה ; וגם עמוד האש שלה כבר מזמן כבה ; היפוכונדר - מי אני? ; היפוכונדר - אתה לא רציני ; דוקטור תשמע - אגלה לך סוד ; המדינה מקיימת יחסים עם הדוד ; הצד השמאלי שלה בכלל לא מתפקד ; ועל הצד הימיני לא מצליחה להשתלט ; היא לוקחת כדורים - מגומי ומפלסטיק ; ומקצר נשימה - היא הפכה לאסטמטית ; היפוכונדר... ; דוקטור תבין מצבה לי חידה ; אולי זה בעיות של גיל עמידה ; כל יום עולים עליה חדשים ; והיא רק מחפשת - את מי להאשים ; זה לא כל כך נעים - והשכנים מדברים ; אבד לה המוסר - אבדו הערכים ; היפוכונדר...; לכן קולגות נכבדים לאור המצב החמור ; אני ממליץ לאשפז את המתלונן ; במחלקה הסגורה עקב ; פרנויה מתפתחת וסכיזופרניה מתקדמת; 